Proiectul didactic al lecției
Disciplina: Fizică
Clasa: a VIII-a
Unitatea de conținut: Fenomene electromagnetice. Electrocinetica
Numărul lecției în unitatea de conținut (conform proiectării didactice de lungă durată): 9/21
Durata lecției: 45 de minute
Subiectul lecției: Rezolvare de probleme
Unități de competență:
3.2. Definirea mărimilor fizice și a unităților de măsură: intensitatea curentului electric, amperul, tensiunea electrică, voltul, rezistența electrică, ohmul, rezistivitatea.
3.3. Măsurarea/determinarea intensității curentului electric, a tensiunii electrice, a rezistenței electrice.
3.5. Utilizarea legilor, a mărimilor fizice și a unităților de măsură caracteristice fenomenelor electrice la rezolvarea problemelor (intensitatea curentului electric, tensiunea electrică, rezistența electrică, rezistivitatea,  legea lui Ohm pentru o porțiune de circuit).
Obiectivele lecției: La finele lecției, elevii vor fi capabili:
O.1. -să definească mărimile fizice  și să utilizeze corect unitățile de măsură pentru intensitatea curentului electric, tensiunea electrică și rezistența electrică în rezolvarea problemelor;
O.2. -să măsoare și să determine corect intensitatea curentului electric, tensiunea electrică și rezistența electrică folosind aparate de măsură adecvate, în cadrul experimentelor practice;
O.3. -să aplice legea lui Ohm și alte formule relevante  legate de fenomenele electrice în rezolvarea problemelor;
O.4.- să interpreteze grafice care ilustrează relația dintre intensitatea curentului electric, tensiunea electrică și rezistența electrică conform legii lui Ohm în contextul rezolvării de probleme;
O.5.-  să manifeste curiozitate și  creativitate în  dezvoltarea strategiilor, problemelor și planurilor de activitate, demonstrând abilitatea de a le rezolva și realiza.
Tipul lecției: lecție de formare a capacităților de aplicare a cunoștințelor
Tehnologii didactice:
1. Forme: 
· frontală;
· individuală.
2. Metode: 
· explicaţia;
·  conversaţia;
· jocul didactic;
· metoda „Philips 6/6”;
· problematizarea;
· metoda lucrului cu manualul.
3. Mijloace de învățământ:
· Botgros Ion, Bocancea Viorel, Donici Vladimir, Ciuvaga Victor, Constantinov Nicolae Fizică, manual pentru clasa a VIII-a, Cartier 2019.
· https://educatieinteractiva.md
· https://www.youtube.com/watch?v=8yrIjQB8Vfs
· Computerul;
· Proiectorul sau tabla interactivă;
· Anexe.
Evaluarea: 
a) tipuri: formativă; 
b) forme: orală, reciprocă și autoevaluare;  
c) produse: probleme rezolvate, răspunsuri orale, fișe completate.



Scenariul lecției
	Etapele activității didactice
	Obiective
	Demersul acțional al lecției
	Timp
(în minute)
	Tehnologia realizării
(Metodă/Formă de activitate/Resurse)

	Momentul organizatoric: Se stabilește un climat corespunzător desfășurării lecției (salutul, prezența). Profesorul împarte clasa pe grupuri (câte 6 elevi).
Se verifică tema pentru acasă:  Legea lui Ohm pentru o porțiune de circuit 
Cum ați rezolvat problema 1 și 2,  pagina 83 din manual?
Problema 1:
Ce va indica ampermetrul din circuitul reprezentat în fig. 3, dacă voltmetrul indică  3 V, iar rezistența rezistorului
 R = 2 Ω ? 
Se reamintesc indicațiile: De scris formula legii lui Ohm I=U/R
Problema 2:
Spirala unui reșou cu rezistența de 250 Ω este parcursă de un curent cu intensitatea de 2 A. Determină tensiunea aplicată reșoului.
Se reamintesc indicațiile: Formula de calcul a tensiunii U=IR
Elevii formulează întrebări, dacă este cazul. Se rezolvă  problemele neclare.
Conexiuni cu cunoştinţe anterioare ale elevilor 
Tehnica gândiţi-lucraţi în perechi-comunicaţi 
Sarcina de lucru: 
1) Scrieţi tot ce ştiţi despre Curentul electric, formule, unități de măsură, mărimi fizice, aparate de măsură timp de 5 minute. 
2) Discutaţi cu perechea şi prelungiţi lista de idei timp de 1 minut.
 3) Fiecare pereche va spune câte o idee despre Curentul electric, care nu a fost prezentată anterior, apoi o va scrie pe tablă

	Discuții interactive/
activitate frontal/individuală











Jocul  didactic
Conversaţia 
Explicația
Observația




	Reflecție

	Profesorul, împreună cu elevii, examinează completările de pe tablă, observă rezultatele și formulează concluzii. Ulterior, profesorul prezintă tema și obiectivele lecției, iar elevii notează data și subiectul lecției în caiete.

Utilizând metoda „Philips 6/6” (Anexa 1), profesorul propune problemele dintr-un videoclip Educație Online spre rezolvare:
  https://www.youtube.com/watch?v=8yrIjQB8Vfs
 Grupurile de elevi analizează pe rând problemele prezentate la ecranul televizorului, iar la final, rezolvările lor sunt citite și verificate cu ajutorul videoclipului explicativ:  https://www.youtube.com/watch?v=8yrIjQB8Vfs.

 Elevii care au fost activi vor fi  notați. Cei care întâmpină dificultăți în rezolvare vor fi chemați la tablă pentru clarificări suplimentare și înțelegerea conceptelor. 

	Rezolvarea situațiilor-problemă/ activitate individuală sau frontală/REDtele-fon mobil sau ecran, proiector, laptop
Conversaţia 
Tabla, creta, 
caietul, pixul

	
	
	Profesorul propune o activitate care poate fi realizată frontal sau individual, în scopul verificării însușirii și înțelegerii rezolvării problemelor la tema dată (pentru lucrul individual, elevii pot folosi telefonul mobil).
https://educatieinteractiva.md/edupoly/12220
Bilanțul lecției
Bilanțul cantitativ al orei:
· La ce temă am rezolvat astăzi probleme? 
· Care este definiția legii lui Ohm?
· Care este formula de calcul a legii lui Ohm?
· Cum se schimbă intensitatea curentului electric în funcție de nivelul tensiunii electrice într-un circuit electric?
· De ce este important să cunoaștem relația dintre curent, tensiune și rezistență în proiectarea circuitelor electrice?
Elevii răspund oral la întrebările propuse.
Bilanțul calitativ al orei:
· Se determină care obiective au fost realizate la oră.
· Se deduc concluziile privind activitatea clasei în ansamblu și a unor elevi în particular.
 Tema pentru acasă: 
De repetat  tema: Legea lui Ohm pentru o porțiune de circuit 
De rezolvat problema 21și 22, pagina 92  din manual
Problema 21:
Determină rezistența unui bec, dacă intensitatea curentului prin acesta este de 0,25 A la o tensiune de 3,5 V.
Problema 22:
 Determină tensiunea la capetele unui conductor din nichelină cu lungimea de 10 m și aria secțiunii transversale de 1 mm2, dacă intensitatea curentului prin acesta este de 0,1 A.
Indicații: De scris formula legii lui Ohm I=U/R, de unde U=IR, iar R=U/I.
 Rezistența electrică: 

	Rezolvarea situațiilor-problemă/ activitate individuală sau frontală/RED telefon mobil sau ecran, proiector, laptop



Conversaţia 
Explicația
Observația



Anexa 1 Metoda „Philips 6/6”
Problemele propuse:
1. Tensiunea electrică între capetele unui conductor cu rezistența egală cu 3 Ω este de 6V. Cu cât va fi egală tensiunea la capetele altui conductor cu rezistența de 1 Ω, dacă intensitatea curentului electric din conductoare este aceeași?
2. Prin două conductoare circulă curenți cu intensitățile egale, respective, cu 3A și cu 12 A, tensiunea electrică între capetele lor fiind aceeași. Ce valori poate avea una dintre rezistențe, dacă cealaltă are valoarea egală cu 8 Ω?
3. Intensitatea curentului electric dintr-o bobină din sârmă este egală cu 2 mA, iar tensiunea electrică între capetele ei cu 10V. Care este rezistența electrică a unui metru din această sârmă, dacă lungimea ei este egală cu 25 m?
4. Ce intensitate are curentul electric ce traversează un fir din oțel cu lungimea de 10 km și aria secțiunii transversale de 0,25 cm2, dacă tensiunea electrică între capetele lui este egală cu 1 kV?
[bookmark: _GoBack]
